Az autópályán karambolozott Harry Reid
Könnyebb bordasérülésekkel került kórházba egy autóbaleset következtében Harry Reid, az amerikai szenátusi többség vezetője.
Autóbalesetet szenvedett és kórházba került pénteken Las Vegasban Harry Reid, az amerikai szenátusi többség vezetője.

A 72 éves nevadai demokrata szenátor könnyebb bordasérüléseket szenvedett. Ő volt az egyetlen, akit baleset után a kórházban kivizsgáltak. A politikus a saját lábán ment be a rendelőbe.

A sajtóbeszámolók szerint Reid feltehetőleg egy Las Vegas-i kampányrendezvényre tartott, amelyen a program szerint a felesége Landra, és a first lady, Michelle Obama is a felszólalók között volt.

Az autópályán történt balesetben hat gépjármű, köztük négy rendőrautó ütközött. Az utóbbiak közül kettő a Las Vegas-i kommandósoké, kettő pedig a washingtoni capitoliumi rendőrségé volt.
baleset autóbaleset Harry Reid